આ અકસ્માત સંદર્ભે પીજીવી સી એલ (જીઈબી)ના તંત્ર દ્વારા તપાસ હાથ ધરાઈ તો બહાર આવ્યું કે એક હેલ્પર કક્ષાના કર્મચારીની અક્ષમ્ય ભૂલ-ફરજ બેદરકારીથી તે દિવસે ચેકીંગ માટેના તારમાં ટ્રાન્સફોર્મરમાંથી વીજ પ્રવાહ અપાઈ ગયો હતો અને કરુણ ઘટના ઘટી. આ એક ફરજ બેદરકારી હતી અને આ અપરાધ માનવ વધનો ફોજદારી ગુનો બનતો હતો. તેથી ખાતાકીય અને કાયદાકીય કાર્યવાહી થાય તેમ હતું અને તેમાં ફોજદારી ગુના માટે ઓછામાં ઓછી પાંચ વર્ષની જેલની સજા પેલા હેલ્પરને થઈ શકે તેમ હતું. જો આમ થાય તો નાના કર્મચારીનું કુટુંબ બરબાદ થાય. પરંતુ જો આ ઘટનાનો ભોગ બનનાર યુવાન ઈજનેરનાં માતાપિતા તેને દરગુજર કરે, ફરિયાદ ન કરે તો હેલ્પર બચી જાય.